EkBass/fiwiki-20250220-pages-articles huggingface dataset:
Setä Pitkäsääri

Setä Pitkäsääri (Daddy-Long-Legs) on Jean Websterin kirjeromaani vuodelta 1912. Siinä seurataan nuoren tytön Jerusha "Judy" Abbottin elämää collegevuosien ajan. Hän kirjoittaa kirjeet rikkaalle hyväntekijälleen, jota hän ei ole koskaan tavannut. Kirjan alkulehdellä on omistus "Sinulle" ("To You"). Webstr kirjoitti teoksen jatkoksi romaanin Dear Enemy, joka ilmestyi 1915 (Paras vihollinen, 1919, suom. Tyyni Haapanen-Tallgren). Kirja on ollut aikoinaan nuorten tyttöjen suosikkiromaani mutta on aikojen kuluessa menettänyt merkitystään. Se kertoo sisukkaasta orpotytöstä, joka onnistuu saamaan collegekoulutuksen. Kirja on käännetty monille kielille,Karen A. Keely: Teaching Eugenics to Children: Heredity and Reform in Jean Webster's Daddy-Long-Legs and Dear Enemy, viitattu 9.3.2017 suomeksikin jo 1918. Alkujaan Webster kirjoitti romaanin kaikenikäisten luettavaksi, mutta siitä on sittemmin tullut tyttökirja. Kirjoittaja murehti, kun jotkut kustantajat sijoittivat kirjan nuorisokirjojen joukkoon. Romaani on sovitettu myös Broadway-näytelmäksi. Siitä on tehty kolme elokuvaversiota, joista vuonna 1919 valmistuneessa mykkäelokuvassa pääosaa näytteli Mary Pickford, äänielokuvassa vuodelta 1931 Janet Gaynor, ja Leslie Caron oli pääosassa vuonna 1955 valmistuneessa musikaalielokuvassa, jossa hänen vastanäyttelijänään oli Fred Astaire. Webster osallistui aikansa yhteiskunnallisiin keskusteluihin ja suodatti niitä kirjoihinsa, niin että uusi sukupolvi saattoi osallistua samoihin keskusteluihin. Hän käsittelee teoksissaan naisten koulutusta ja äänioikeutta ja tuolloin kuumia puheenaiheita perinnöllisyyttä ja rotuhygieniaa. Webster kääntyi yhä enemmän kannattamaan muun muassa ajatusta tiettyjen ryhmien pakollisesta sterilisaatiosta ja kehitysvammaisten eristämisestä, mutta hän ei kuitenkaan edustanut jyrkimpiä näkemyksiä. Suomennoksen eri painoksia julkaistiin Riksin sarjassa, W.S.O.Y:n koululaiskirjastossa (n:o 43), 10 markan sarjassa, 100 mk:n -sarjassa ja Nuorten toivekirjastossa. ==Elokuvat == * Setä Pitkäsääri, vuoden 1919 elokuva, ohjaus Marshall Neilan * Setä Pitkäsääri, vuoden 1931 elokuva, ohjaus Alfred Santell * Setä Pitkäsääri, vuoden 1955 elokuva, ohjaus Jean Negulesco ==Lähteet== ==Aiheesta muualla== * Alkueos Daddy-Long-Legs Gutenberg- projektissa Luokka:Vuoden 1912 kirjat Luokka:Nuortenkirjat Luokka:Yhdysvaltalaiset romaanit
Yhtiöittäminen

Yhtiöittäminen tarkoittaa sellaisten julkisten palvelujen tuottamista yhtiömuodossa, joiden tuottamisesta aiemmin vastasi julkishallinnon yksikkö (kuten kunta tai kuntayhtymä). Mainittuja yhtiömuotoja ovat mm. osakeyhtiö, osuuskunta, yhdistys tai säätiö. Yhtiöittämistä ei tule sekoittaa yksityistämiseen. ==Kuntien yhtiöittämisvelvoite Suomessa== Jos kunta tai kuntayhtymä toimii kilpailluilla markkinoilla, toiminta on pääsääntöisesti vietävä yhtiömuotoon. Kilpailu- ja kuluttajavirasto (KKV) valvoo yhtiöittämisvelvollisuuden toteutumista kilpailulain nojalla.KKV tiedote: Kuntien yhtiöittämisvelvollisuuden noudattamisessa puutteita 17.12.2105. Viitattu 9.3.2017 KKV voi tarvittaessa puuttua kunnan harjoittamaan toimintaan, jos kunnan toiminta vääristää kilpailua. Yhtiöittämisvelvoite kunnille perustuu Euroopan unionin valtiontukisäännöksiin.Kuntalaki 410/2015. 126 § Kunnan toiminta kilpailutilanteessa markkinoilla. Finlex. Viitattu 9.3.2017.Janne Kinnunen. 2016. Kunnan toimintojen yhtiöittämisen reunaehdoista sekä erityisesti yhtiöiden omistajaohjauksesta uuden kuntalain (410/2015) mukaan. Pro gradu -tutkielma. Lapin yliopisto, Oikeustieteiden tiedekunta. Viitattu 9.3.2017. == Lähteet == Luokka:Talouspolitiikka
Outolintu (romaani)

Outolintu () on yhdysvaltalaisen nuortenkirjailijan Veronica Rothin vuonna 2011 julkaistu debyyttiromaani ja samannimisen trilogian aloitusosa. Sen on suomentanut Outi Järvinen. Kirjasta tehty elokuva Divergent – Outolintu tuli ensi-iltaan vuonna 2014. == Juoni == Kirja kertoo 16-vuotiaan Beatrice Priorin elämästä tulevaisuuden maailmassa, jossa ihmiset on jaettu ominaisuuksiensa mukaan viiteen eri osastoon: Vaatimattomat, Terävät, Rehdit, Sopuisat ja Uskaliaat. Beatrice saa luokittelutestissä monimutkaisen tuloksen, jolloin hänet määritellään Outolinnuksi eli Divergentiksi. Valintaseremoniassa hän jättää kotipaikkansa Vaatimattoman, ja lähtee kouluttautumaan Uskaliaiden päämajaan, vaihtaen samalla nimensä Trisiksi. Uskaliaassa hän kuitenkin tapaa salaperäisen ohjaajan nimeltään Neljä, joka myöhemmin paljastuu entiseksi Vaatimattoman jäseneksi. Tris joutuu vaikeuksiin luokittelutestinsä tuloksen vuoksi Uskaliaan johtajan Ericin toimesta. Hän saa selville Terävän johtajan liittoutuneen Ericin kanssa, ja näiden suunnittelevan kaikkien muiden orjuuttamista armeijaksi, joka tottelee vain heitä, jotta he saisivat Vaatimattoman tuhottua. Syttyy sota, jossa ainoastaan Divergentit ja orjuuttamissuunnitelmassa mukana olleet pystyvät käyttämään omia aivojaan. == Aiheesta muualla == *Veronica Roth - Outolintu Otava.fi *Nuorten tieteiskirjassa yhteiskunta jaetaan luonteiden mukaan HS.fi - Kirja- arvostelut. (Tilaajille) Luokka:Vuoden 2011 kirjat Luokka:Yhdysvaltalaiset tieteisromaanit Luokka:Nuortenromaanit Luokka:Post-apocalypse-kirjallisuus
Monsieur Bertinin muotokuva

Monsieur Bertinin muotokuva on Jean Auguste Dominique Ingresin vuonna 1832 tekemä öljyvärityö kankaalle. Se kuvaa Louis-François Bertiniä, ranskalaista kirjailijaa, taiteen keräilijää ja rojalismia kannattavan Journal des debatsin johtajaa. Ingres sai muotokuvan valmiiksi ensimmäisen menestyskautensa aikana; saavutettuaan tunnustusta historiallisten aiheiden maalaajana hän hyväksyi muotokuvatilauksia vastahakoisesti pitäen niitä huomionviejänä tärkeämmistä teoksista. Bertin oli Ranskan ylemmän keskiluokan poliittisesti aktiivinen jäsen ja ystävä Ingresin muotokuva Bertinistä oli arvostelu- ja yleisömenestys, mutta muotokuvattava oli yksityinen henkilö. Nykyään taidekriitikot pitävät sitä Ingresin hienoimpana miesmuotokuvana Luokka:Jean- Auguste-Dominique Ingresin maalaukset Luokka:Muotokuvamaalaukset
Slayer of Gods

Slayer of Gods on suomalaisen Brymirin toinen albumi, joka julkaistiin vuonna 2016. == Kappaleet == # # # # # # # # # # # === Japanin painos === # * # == Kokoonpano == * Viktor Gullichsen – laulu * Joona Björkroth – kitara, taustalaulu * Sean Haslam – kitara * Jarkko Niemi – basso, taustalaulu * Patrik Fält – rummut * Janne Björkroth – kosketinsoitin === Vierailevat muusikot === * Ilmo Ylinärä - kuorolaulu * Jepa Lambert – kuorolaulu * Heini Ikonen – kuorolaulu * Antti Nieminen – kuorolaulu * Martta Valkeus – sello === Tuotanto === * Janne Björkroth – äänittäjä, miksaaja * Jens Bogren – masteroija == Arvostelut == * Desibeli.net: Desibeli.net: Levyarvio * Imperiumi.net: 9+/10Imperiumi.net: Levyarvio * Kaaoszine: 10/10 * Metalliluola: 8.5/10Metalliluola: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Luokka:Vuoden 2016 albumit Luokka:Brymirin albumit
Gianluca Pisanello

Gianluca Pisanello on italialainen entinen Manorin Formula 1 -tallin insinööri. Pisanello aloitti uransa Toyotalla vuonna 2003.F1Technical Hän toimi Toyotalla ja Team Lotuksella Jarno Trullin kisainsinöörinä vuodet 2006–2011. Vuonna 2012 hän toimi Caterhamilla Vitali Petrovin kisainsinöörinä. Vuonna 2013 hän toimi tallin pääinsinöörinä. Vuonna 2015 Pisanello siirtyi Manorille pääinsinööriksi.Heikoin F1-talli teki kovia värväyksiä == Lähteet == == Aiheesta muualla == * Linkedin Luokka:Formula 1 -tallien työntekijät Luokka:Syntymävuosi puuttuu Luokka:Elävät henkilöt Luokka:Italialaiset insinöörit
Juan Pablo Ramirez

Juan Pablo Ramirez on meksikolainen entinen Manorin Formula 1 -tallin insinööri. Ramirez aloitti uransa Toyotalla vuonna 2009 toimien Timo Glockin ja Kamui Kobayashin kisainsinöörinä. Vuosina 2010–2012 hän toimi Caterhamilla Heikki Kovalaisen ja 2013 Giedo van der Garden kisainsinöörinä.Heikillä liikaa höyryä Lotus-startissa Class of 2013 – Who are the F1 Race Engineers? Vuonna 2016 hän toimi Manorin pääinsinöörinä.Manor Racing Team-Portrait, Chronik, Statistik == Lähteet == == Aiheesta muualla == * Linkedin Luokka:Formula 1 -tallien työntekijät Luokka:Syntymävuosi puuttuu Luokka:Elävät henkilöt Luokka:Meksikolaiset henkilöt
Onnea oi verratonta

Onnea oi verratonta on ruotsalaisen kirjakauppiaan ja vapaakirkollisen saarnaajan Svenning Johanssonin (1827–1898) kirjoittama hengellinen laulu vuodelta 1855. Laulun melodia on skandinaavinen kansansävelmä. ==Julkaistu== * Siionin laulut nro 287 * Siionin matkalaulut nro 287 * Sions Sånger nro 320 O, vad sällhet då skall bliva * Sions Sånger och Psalmer nro 37 * Virsikirja ja Hengellisiä lauluja nro 744 * Songs and Hymns of Zion nro 579 Oh what bliss, beyond all measure * Hymns and Songs of Zion nro 536 * Norjan kirkon virsikirja nro 507 Å, hvor salig det skal blive Luokka:Siionin laulut
On luotu mulle koti taivainen

On luotu mulle koti taivainen on Antreasta kotoisin olevan lestadiolaissaarnaaja Antti Ruposen (1881–1954) hengellinen laulu, joka julkaistiin Siionin lähetyslehdessä vuonna 1934. Laulun melodia on Einari Junturan säveltämä. Juntura toimi kanttorina Kemin seurakunnassa. Pentti Seppänen yhdisti tekstin ja sävelmän toisiinsa vuonna 1950 ilmestyneessä Siionin laulujen nuottipainoksessaan. ==Julkaistu== * Siionin laulut nro 250 * Siionin matkalaulut nro 286 * Sions Sånger nro 249 Ett hem i himlen åt mig skapat är * Sions Sånger och Psalmer nro 29 Ett hem för mig berett där ovan är * Songs and Hymns of Zion nro 565 A home in heaven is prepared to me * Hymns and Songs of Zion nro 533 In heaven above there is prepared for me Luokka:Siionin laulut
Henkensä antoi hän, kaikki ken loi

Henkensä antoi hän, kaikki ken loi on Gustaf Skinnarin kirjoittama laulu vuodelta 1888. Skinnari kirjoitti laulunsa Psalmin 76 sanoman pohjalta. Laulun sävelmä on suomalainen toisinto Heinrich Albertin sävelmästä. Toisinnon on merkinnyt muistiin Toivo Kuula isänsä Matti Kuulan laulamana. ==Julkaistu== * Siionin laulut nro 118 * Siionin matkalaulut nro 81 Henkensä antoi kaikki ken loi * Sions Sånger nro 291 Han gav sin ande, som skapade allt * Virsikirja ja Hengellisiä lauluja nro 683 * Songs and Hymns of Zion nro 216 He gave His life, our Creator and King * Hymns and Songs of Zion nro 532 His life he has ransomed, Creator and King * Norjan kirkon virsikirja nro 864 Frelseren døde, oppgav sin ån Luokka:Siionin laulut
Oi rakas Jeesus, milloin saavutkaan

Oi rakas Jeesus, milloin noudat sä on ruotsalaisen kansakoulunopettaja Nils Frykmanin kirjoittama hengellinen laulu. Sen on suomentanut O. H. Jussila vuoden 1916 Siionin lauluihin. ==Julkaistu== * Siionin laulut nro 259 * Sions Sånger nro 318 O Jesu kär, när vill du hämta mig * Sions Sånger och Psalmer nro 33 * Songs and Hymns of Zion nro 573 O Jesus dear, when wilt Thou come for me * Hymns and Songs of Zion nro 527 Beloved Jesus, when will that day be Luokka:Siionin laulut
Nyt kiitosvirteni riemuin laulan

Nyt kiitosvirren mä riemuin laulan on laajalti tunnettu hengellinen laulu etenkin herätysliikkeiden parissa. Norjalainen pappi Lars Oftedal (1838–1900) kirjoitti laulun sanat vuonna 1874 Fredrik Engelken laulun (1872) pohjalta. Engelken laulu (Vi äro köpta och återlösta) on sekin käännetty suomeksi (Me oomme ostetut ja lunastetut). Oftedalin versio käännettiin suomeksi vuonna 1920. Laulun melodia on toisinto norjalaisesta kansansävelmästä. Pohjoismaisissa virsikirjoissa onkin erilaisia muunnoksia kyseisestä melodiasta (esim. Virsikirja nro 925 Maa järkkyy, murtuu). ==Julkaistu== * Siionin laulut nro 293 * Siionin matkalaulut nro 186 Nyt kiitosvirsin mä riemuin laulan * Virsikirja ja Hengellisiä lauluja nro 728 * Sions Sånger nro 228 O att jag kunde min Jesus prisa * Sions Sånger och Psalmer nro 43 * Songs and Hymns of Zion nro 342 My heart is longing to praise my Savior * Hymns and Songs of Zion nro 467 * Norjan kirkon virsikirja nro 375 Å at jeg kunne min Jesus prise ==Lähteet== * SRK 2016: Laula kansa Jumalan, Siionin laulujen tekijöitä ja taustoja, s. 322 * Jämsä, Leinonen: Lepopaikka suloinen, Siionin matkalaulujen lähteillä, s. 181-182 Luokka:Siionin laulut
Norbert Kreyer

Norbert Kreyer (s. 18. maaliskuuta 1952)GPUpdate on saksalainen entinen Toyotan Formula 1 -tallin insinööri. Kreyer työskenteli Toyotalla vuodesta 1997 lähtien eri tehtävissä. Viimeisimpänä hän työskenteli tallin insinööriosaston johtajana. Hän sai potkut tallista loppuvuodesta 2004.Toyota Sack Kreyer, Pasquali in Team Reshuffle Toyota fallout signals new era for == Lähteet == Luokka:Formula 1 -tallien työntekijät Luokka:Vuonna 1952 syntyneet Luokka:Elävät henkilöt Luokka:Saksalaiset insinöörit
Kotini on taivahassa

Kotoni on taivahassa on Leonard Typön vuonna 1902 Siionin kansan matkalaulut -kokoelmassa julkaistu laulu. Laulun melodia on suomalainen kansansävelmä. Laulu on käännetty sekä ruotsiksi että englanniksi. ==Julkaistu== * Siionin laulut nro 248 * Siionin matkalaulut nro 276 * Virsikirja ja Hengellisiä lauluja nro 736 * Sions Sånger nro 295 Himlen är mitt rätta hemland * Sions Sånger och Psalmer nro 28 Hem till himmelen jag längtar * Songs and Hymns of Zion nro 342 My eternal home is heaven * Hymns and Songs of Zion nro 443 My blest home is up in heaven ==Lähteet== * SRK 2016: Laula kansa Jumalan, Siionin laulujen tekijöitä ja taustoja, s. 292 * Jämsä, Leinonen: Lepopaikka suloinen, Siionin matkalaulujen lähteillä, s. 230 Luokka:Siionin laulut
Punanokkatoko

Punanokkatoko (Tockus erythrorhynchus) on sarvinokkien heimoon kuuluva lintu. Sitä tavataan eteläisestä Mauritaniasta läpi Somalian koilliseen Tansaniaan. Punanokkatokon viisi alalajia on nyttemmin erotettu omiksi lajeikseen, kempi, erythrorhynchus, ruahae, rufirostris ja damarensis. IUCN luokittelee lajin elinvoimaiseksi, mutta sisällyttää siihen kaikki taksonit paitsi damarensiksen. Lajin pääasiallisia elinalueita ovat kuivat metsät ja savannit, mutta myös pensaikkoalueet aina parin kilometrin korkeuteen saakka.Birdlife.org viitattu 10.3.2017 == Lähteet == *Kemp, A.C. & W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8. full text === Viitteet === == Aiheesta muualla == * (Southern) Red-billed hornbill - Species text in The Atlas of Southern African Birds. Luokka:Sarvinokkalinnut
Kraftwerke Oberhasli

Kraftwerke Oberhasli AG (KWO) on sveitsiläinen sähköntuotantoyhtiö, jonka voimalaitokset ja tekojärvet sijaitsevat Aarejoen latvoilla Bernin kantonissa. Yhtiön kotipaikka on Innertkirchen. KWO:n omistajia ovat Bernin kaupungin energiayhtiö BKW, Bernin vesi- ja sähkölaitos, Baselin kaupungin tekninen laitos ja Zürichin kaupunki. Yhtiön liikevaihto on vuosittain noin 160 milj. Sfr ja tuotetun sähkön määrä noin 2,2 TWh. Osa KWO:n voimalaitoksista on pumppuvoimalaitoksia, jotka kuluttavat sähköä vuosittain noin 0,6 TWh, joten nettosähkötuotanto on noin 1,6 TWh vuodessa. == Tekojärvet == Kraftwerke Oberhaslin voimalaitokset ja niihin liittyvä vesistöjärjestelmä tekojärvineen ja vesitunneleineen sijaitsevat Guttannenin ja Innertkirchenin kunnissa, Haslitalin laaksossa. Tekojärviä käytetään jäätiköiden sulamisvesien keräämiseen ja toisaalta pumpatun veden varastoaltaana. Isoimmat tekojärvet ovat Grimselsee, Oberaarsee, Räterichsbodensee ja Gelmersee, jotka sijaitsevat 1 800–2 300 metrin korkeudessa Bernin ja Urin Alpeilla. == Voimalaitokset == KWO:n voimalaitosten nimellinen sähköntuotantoteho on yhteensä 1 368 MW ja pumppausteho 424 MW. Voimalaitoksia on yhteensä 12 kappaletta. Voimalaitos Turbiiniteho MW Pumppausteho MW Vuosienergia GWh Sijainti Innertkirchen 1 409 - 780 Innertkirchen 2 62 - 160 Innertkirchen 3 3 - 12 Hopflauenen 100 - 260 Fuhren 10 5 20 Handeck 1 50 - 120 Handeck 2 227 - 360 Handeck 3 55 49 30 Grimsel 1 35 32 120 Grimsel 2 392 400 550 == Junaliikenne == KWO harjoittaa junaliikennettä omistamallaan rautatiellä välillä Meiringen–Aareschlucht–Innertkirchen (Meiringen–Innertkirchen-Bahn, MIB). Radan pituus on viisi kilometriä. Se on kapearaiteinen (1 000 mm) ja sähköistetty (1 200 Vdc). Juna kulkee noin 30 minuutin välein ympäri vuoden. Matka-aika on 10–12 minuuttia. == Köysiradat == Osa voimalaitosyhtiön köysiradoista on julkisessa käytössä lähinnä kesäkaudella. Radat on rakennettu voimalaitosten ja patolaitteistojen rakentamisen yhteydessä. Ratoja on useita Haslitalissa ja Gadmentalissa. Köysirata Reitti Tyyppi Käytössä Gelmerbahn Handegg–Gelmersee funikulaari kesä-lokakuu Handegg–Gerstenegg köysirata tammi- huhtikuu Sidelhornbahn Grimsel Hospiz–Grimselsola köysirata touko-lokakuu Triftbahn Schwendeli–Underi Trift köysirata kesä-lokakuu Tällibahn Gadmen–Tällihütte köysirata touko-lokakuu Turbinenhalle - panoramio.jpg|Grimsel 2 -voimalaitoksen turbiinihalli. Karte Grimselsee.png|KWO:n suurimmat tekojärvet Grimselsolan lähistöllä. 20150612Y453 Be8.JPG|MIB:n juna pääteasemallaan Innertkirchenissä. Triftbahn Neeser.JPG|Triftbahnin köysirata. == Lähteet == * === Viitteet === == Aiheesta muualla == Luokka:Sveitsiläiset teollisuusyritykset
Peraia

Peraia (, , ”toisella puolella oleva”) tai Peraía () voi tarkoittaa seuraavia: == Antiikin aikana == * Peraia (), yleinen nimitys saarella sijainneen poliksen eli kaupunkivaltion maa-alueille vastakkaisella rannikolla, esimerkiksi: ** Mytilenen peraia, alue Hellespontoksen ja Adramyttioninlahden välisellä rannikolla ** Rhodoksen peraia, alue Kaarian ja Lyykian rannikolla ** Samoksen peraia, alue Joonian rannikolla ** Samothraken peraia, alue Traakian rannikolla ** Tenedoksen peraia, alue Sigeionin ympäristössä ** Thasoksen peraia, alue Traakian rannikolla * Peraia, kaupunki Euboian saarella Kreikassa * Peraia, alue Palestiinassa Jordanjoen itäpuolella * Peraian Heraion, nykyisin tunnettu nimellä Perachóran Heraion, Heran pyhäkkö ja asutus Korintin kannaksella Kreikassa == Nykyaikana == * Peraía, kaupunki Keski- Makedonian alueella Kreikassa == Lähteet ==
Erillinen pataljoona 17 (jatkosota)

Erillinen pataljoona 17 oli Suomen puolustusvoimien huhtikuussa 1944 perustettu joukko-osasto jatkosodassa. Perustaminen tapahtui erottamalla Jalkaväkirykmentti 51:n I pataljoona omaksi joukko-osastokseen nimellä erillinen pataljoona 17. Tämä liittyi osana joukkojen ikärakenteen muuttamiseen siten, että kussakin pataljoonassa oli eri ikäistä väkeä. Muutos suoritettiin vaihtamalla joukkoja tämän pataljoonan ja Jalkaväkirykmentti 9 sekä Jalkaväkirykmentti 30 kanssa. Pataljoonan komentajana toimi kapteeni Niilo Hakulinen. Perustamisvaiheessa Er. P 17 oli Aunuksen kannaksella Äänisjärven eteläpuolelle. Pataljoona osallistui 7. divisioonan mukana torjuntataisteluihin jatkosodan loppuun. == Lähteet == * 7. Divisioona sotapäiväkirja 5722 , digitoitu jakso 71 * 7. Divisioona sotapäiväkirja 5735 , digitoidut jaksot 22, 23, 65 * Erillinen Pataljoona 17 sotapäiväkirja 6807 , digitoidut jaksot 8, 9, 10. Luokka:Jatkosodan suomalaiset jalkaväkipataljoonat
Lemonsoft

Lemonsoft Oyj on suomalainen ohjelmistoyritys, joka myy ja kehittää toiminnanohjausjärjestelmiä. Lemonsoftin toimipaikat sijaitsevat Vaasassa, Vantaalla, Tampereella, Turussa sekä Joensuussa. Vuonna 2006 perustettu Lemonsoft on kasvava yritys . Yrityksen liikevaihto on yli 11 miljoonaa euroa, ja yrityksellä on noin 100 työntekijää. Lemonsoft tarjoaa monipuolisia toiminnanohjausjärjestelmiä, jotka soveltuvat useiden eri alojen yritysten käyttöön. Yli 6 000 yritystä käyttää Lemonsoft-toiminnanohjausjärjestelmää. Lemonsoft listautui Helsingin pörssin First North-listalle marraskuussa 2021. Lemonsoft Oy täytti vuonna 2021 helmikuussa 15 vuotta. Maaliskuussa 2021 Lemonsoft Oy osti jyväskyläläisen Metsys Oy:n. Lisäksi yritys julkasi Regista nimisen tuotteen, joka keskittyy prosessikehittämiseen. == Lähteet == *Lemonsoftin kotisivut *Lemonsoft Oy Taloussanomat, viitattu 28.4.2021 *Regista tuotesivut === Viitteet === Luokka:Suomalaiset ohjelmistoyritykset Luokka:Suomalaiset First North -yhtiöt
Yrjö Viitasaari

Yrjö Johannes Viitasaari (s. 6. kesäkuuta 1941 Lapua) on suomalainen kenraalimajuri evp. Viitasaari syntyi tarkastaja Arvo Viitasaaren ja Erika Ruuthin perheeseen. Hänen puolisonsa vuodesta 1965 on Liisa Rodas. Myös heidän pojastaan Markusta (s. 1969) tuli ammattiupseeri. Viitasaari tuli ylioppilaaksi Vaasan lyseosta 1961, Kadettikoulusta hän valmistui 1965 ja Sotakorkeakoulusta 1975. Viitasaari toimi opetusupseerina ja komentotoimiston päällikkönä Kaartin pataljoonassa 1965–1967, toimistoupseerina Viestikoelaitoksella 1967–1973, Pääesikunnan opetusosastolla toimistoupseerina ja toimistoesiupseerina 1975–1980 ja apulaissotilasasiamiehenä Moskovassa 1980–1983. Pääesikunnan tiedusteluosaston toimistoesiupseeri ja toimistopäällikön sijainen hän oli 1983–1985 ja Viestikoelaitoksen johtaja 1985–1988. Pääesikunnan tiedusteluosaston päällikkönä Viitasaari toimi 1989–1990 ja tiedustelupäällikkönä vuodesta 1990. Tästä tehtävästä Viitasaari jäi eläkkeelle vuonna 2001. Viitasaari ylennettiin vänrikiksi 1962, luutnantiksi 1964, yliluutnantiksi 1968, kapteeniksi 1971, majuriksi 1976, everstiluutnantiksi 1985, everstiksi 1990, prikaatikenraaliksi 1996 ja kenraalimajuriksi 1998. ==Lähteet== Luokka:Suomalaiset kenraalit Luokka: Vuonna 1941 syntyneet Luokka: Elävät henkilöt
Parhaat 2

Parhaat 2 voi tarkoittaa: * Parhaat 2 (Kirka), 1987 * Parhaat 2 (Matti ja Teppo), 1986 * Parhaat 2 (Riitta ja Ti-Ti Nalle), 2009
Saattokeikka (suomalainen elokuva)

Saattokeikka on vuonna 2017 ensi-iltansa saanut suomalainen elokuva, jonka on ohjannut Samuli Valkama. Elokuvassa maahanmuuttajataustainen Kamal lähtee viemään naapurissa asuvaa vanhaa ja äksyä Veikkoa kesämökille. Molemmilla on ennakkoluuloja toista kohtaan, mutta matkan aikana he huomaavat että heillä on myös paljon yhteistä. Pääosissa näyttelevät Noah Kin ja Heikki Nousiainen. == Arvosteluja == Episodi Jani Koivistolainen Helsingin Sanomat Pertti Avola Hufvudstadsbladet Hans Sundström Savon Sanomat Kaisa Hiltunen ==Lähteet== Luokka:Vuoden 2017 suomalaiset elokuvat
Eksoribonukleaasit

Eksoribonukleaasit ovat hydrolaaseihin tai transferaaseihin kuuluvia entsyymejä. Ne katalysoivat RNA-molekyylin hajotusta, joko hydrolyyttisesti, jolloin niistä muodostuu sokerifosfaatti ja lyhentynyt RNA-ketju tai fosforolyyttisesti, jolloin entsyymi hajottaa RNA-ketjun ja sokerifosfaattijohdannaiseen liittyy fosfaatti-ioni, jolloin muodostuu sokeripyrofosfaatti ja lyhentynyt RNA-ketju. Nimitys eksoribonukleaasit tulee siitä että ryhmän entsyymit hajottavat RNA-ketjua ketjun päästä, toisin kuin endoribonukleaasit, jotka hajottavat RNA-ketjun sen keskeltä. Eksoribonukleaaseja esiintyy kaikissa niin esi- kuin aitotumaisissakin eliöissä. Niiden tehtävä on hajottaa RNA:ta, kun esimerkiksi tiettyä lähetti- RNA:ta ei enää tarvita tai mikäli RNA on virheellinen. Reaktiossa muodostuvat nukleotidisokerifosfaatit voidaan käyttää uudelleen RNA-molekyylien muodostamiseen. Eksoribonukleaasit jaetaan kuuteen alaryhmään sen perusteella, miten niitä esiintyy eliöissä, reaktiotyypin mukaan ja reaktion etenemissuunnan mukaan. Eksoribonukleaasit voivat hajottaa RNA-molekyyliä alkaen 3'-suunnasta eli sokerimolekyyliin päättyvästä päästä ja edetä kohti fosfaattiryhmään päättyvää päätä eli 5'-päätä. Näitä entsyymejä kutsutaan 3'→5'-eksoribonukleaaseiksi ja niitä esiintyy sekä esi- että aitotumaisissa soluissa. Aitotumaisilla eliöillä on lisäksi 5'→3'-eksoribonukleaaseja, jotka hajottavat RNA:ta fosfaattipäästä edeten kohti sokeripäätä. ==Lähteet== Luokka:Hydrolaasit Luokka:Transferaasit
Hardcore ’03

__NOTOC__ Hardcore ’03 on suomalaisten hardcore punk -yhtyeiden kappaleita sisältävä kokoelma-albumi, joka julkaistiin vuonna 2006. Albumista julkaistiin rajoitettu käsin numeroitu 350:n kappaleen painos, ja sen kustantajina toimivat Kämäset levyt, Roku Records, S.U.P.O. Records sekä Tuska ja Ahdistus.Discogs: V/A – Hardcore ’03 == Kappaleet == === A-puoli === # Vittu ei kiitos: Koko helvetin maa hukkuu alkoholiin # Totuus: Sota on sotaa # Väärinkäsitys: M.Ä.K. # Väärinkäsitys: H.Y.E.Y. # Kansalaistottelemattomuus: Luokkasota # Yhteiskunnan Ystävät?: Vastarintaa # Yhteiskunnan Ystävät?: Musta Hetki # Lapinlutku & Hc Oy: Käkimassaa # Valse Triste: Masiina # Dissect: Elukka # Creepy Crawlie: Mr. Big Dick #Creepy Crawlie: Pneumonia #Kuolema: Viimeinen matka #Kuolema: Tässä teille sanomaa #Kuolema: Poliisisurma #Kuolema: Lisää lauluja === B-puoli === #Divisive: Burning the Flags #Divisive: Dust Under the Carpet #Juggling Jugulars: Afterthought #Juggling Jugulars: Nothings Finished #Lähempänä loppua: Lähempänä loppua #Turun Tauti: Maailmanpoliisi #Viimeinen kolonna: Älä palvo #Viimeinen kolonna: Väärä tapa #Viimeinen kolonna: Pakanamaa #Wörm: Fashion #Wörm: Punk Rock Ruined Your Fucking Life #Etulinja: Gbg 2001 == Lähteet == Luokka:Vuoden 2006 kokoelma- albumit Luokka:Suomalaiset hardcore punk -albumit
Gerard Lecoq

Gerard Lecoq (s. 12. heinäkuuta 1958)GoogleBooks on ranskalainen entinen Toro Rosson Formula 1 -tallin mekaanikko. Lecoq aloitti uransa Sauberilla testitiimin päämekaanikkona vuonna 1994. Vuonna 2000 hän siirtyi Toyotalle päämekaanikoksi, jossa työskenteli kauden 2009 loppuun saakka. Vuosina 2010–2011 hän toimi Toro Rosso -tallin päämekaanikkona.2010: Teamsteckbrief Scuderia Toro Rosso - Kicker2011: Teamsteckbrief Scuderia Toro Rosso - Kicker == Lähteet == Luokka:Formula 1 -tallien työntekijät Luokka:Vuonna 1958 syntyneet Luokka:Elävät henkilöt Luokka:Ranskalaiset henkilöt
Högt över havet

Högt över havet on ruotsalainen iskelmä vuodelta 1987. Sen on säveltänyt ja sanoittanut Lasse Holm. Suomalainen Arja Saijonmaa esitti sävelteoksen Melodifestivalen-kilpailussa 1987 ja se sijoittui toiseksi. Teos voitti samana vuonna OGAE Second Chance Contest -kilpailun. "Högt över havet" -single julkaistiin seitsentuumaisena ja sen b-puolella on kappale "Millioner rosor", joka on ruotsinkielinen versio latvialaisesta iskelmästä "Dāvāja Māriņa". "Högt över havet" on saman nimisen, niin ikään 1987 julkaistun musiikkialbumin avausraita. == Listasijoitukset == "Högt över havet" oli Svensktoppen- musiikkilistan kärjessä useita viikkoja keväällä 1987. Sverigetopplistanille kappale nousi 11. maaliskuuta 1987 sijalle 14, joka oli sen korkein sijoitus kyseisellä listalla. == Sanoitus ja rakenne == Nopeatempoinen "Högt över havet" on rakenteeltaan tyypillinen iskelmä ensimmäisen kertosäkeen jälkeisellä välisoitolla maustettuna: intro → säkeistö → silta → kertosäe → välisoitto → säkeistö → silta → kertosäe (ei loppuhäivytystä). Sanoituksessa minä-kertoja pyrkii yhteyteen henkilön kanssa, josta hän on romanttisesti kiinnostunut. Sähköteknisiä ja maantieteellisiä metaforia on runsaasti: "kan vi få kontakt nu, genom hjärtats telegrafi", "plus når minus och lyckan är (g)jord" ja "våra zoner är laddade fält". ==Lähteet== == Aiheesta muualla == *Svensk mediedatabas Luokka:Vuoden 1987 kappaleet Luokka:Ruotsalaiset musiikkikappaleet Luokka:Iskelmäkappaleet
Lasse Holm

Lars-Eric Gustav "Lasse" Holm (9. joulukuuta 1943 Tukholma) on ruotsalainen laulaja-lauluntekijä ja pianisti. == Ura == Lasse Holm vaikutti 1960-luvulla pop- ja rockyhtyeissä Doug and the Millsmen, The Spacemen ja The Moonlighters (viimeksimainitussa pseudonyymillä Larry Moon). 1980-luvulla Holm kuului Chips-nimiseen yhtyeeseen sekä country-yhtye Rankarnaan, joka esiintyi yhdessä Mats Rådbergin kanssa. Holm on tullut tunnetuksi ennen kaikkea ruotsalaiseen Melodifestivalen-televisio-ohjelmaan tekemistään sävellyksistä. Musiikkiuransa ohella Holm on juontanut useita televisio-ohjelmia. Holmin sävellyksiä on kaikkiaan noin 700, mukaan luettuna "Växeln hallå" (1980), "Främling" (1983), "E' de' det här du kallar kärlek" (1986), "Högt över havet" (1987) ja "Eloise" (1993). Holmin itsensä tulkitsemista kappaleista erityisen suosittu on "Cannelloni, macaroni" vuodelta 1986. Vuonna 2015 ilmestyi muistelmateos En hel massa Lasse. == Diskografia == *Lasse Holm (1986) *Vindarna vänder om (1987) == Melodifestivalen-voittajia == *Dag efter dag (Chips, 1982) *Främling (Carola Häggkvist, 1983) *Bra vibrationer (Kikki Danielsson, 1985) *E' de' det här du kallar kärlek (Monica Törnell ja Lasse Holm, 1986) *Eloise (Arvingarna, 1993) == Muita Melodifestivalen-osanottajia == *Miss Decibel (Wizex, 1978) *Växeln hallå (Janne Lucas Persson, 1980) *Mycke' mycke' mer (Chips, 1980) *God morgon (Chips, 1981) *Högt över havet (Arja Saijonmaa, 1987) *Nästa weekend (Ulf Persson, 1988) *Nattens drottning (Haakon Pedersen & Elisabeth Berg, 1989) *Varje natt (Lisbet Jagedal, 1990) *Handen på hjärtat (Sofia Källgren, 1990) *Bo Diddley (Arvingarna, 1995) *Du är för alltid en del utav mej (Henrik Åberg, 1996) *När jag tänker på i morgon (Friends, 2000) *Don't let me down (Lotta Engberg ja Christer Sjögren, 2012) ==Lähteet== == Aiheesta muualla == *Discogs.com Luokka:Ruotsalaiset laulajat Luokka:Ruotsalaiset pianistit Luokka:Ruotsalaiset säveltäjät Luokka:Vuonna 1943 syntyneet Luokka:Elävät henkilöt
Pascal Vasselon

Pascal Vasselon (s. 20. maaliskuuta 1963)Pascal Vasselon | Team | TOYOTA F1 TEAM official site on ranskalainen entinen Toyotan Formula 1 -tallin tekninen johtaja. Vasselon työskenteli rengasvalmistaja Michelinin teknisenä johtana vuosina 2000–2004. Vuonna 2005 hän siirtyi Toyotalle vastaamaan rengaspuolen toimivuudesta.Michelin- ukosta Toyotan vahvistus Huhtikuussa 2006 hänet ylennettiin tallin tekniseksi johtajaksi korvaten tehtävässään Mike Gascoynen.Japanilaistuva Toyota erotti kalliin Gascoynen == Lähteet == == Aiheesta muualla == * GrandPrix.com Luokka:Formula 1 -tallien työntekijät Luokka:Vuonna 1963 syntyneet Luokka:Elävät henkilöt Luokka:Ranskalaiset henkilöt
Taiichi Ōno

Taiichi Ōno (, 29. helmikuuta 1912 Dalian, Kiina – 28. toukokuuta 1990 Toyota, Japanihttps://history-biography.com/taiichi-ohno/) oli japanilainen Toyota Motor Corporationilla työskennellyt tuotantomenetelmien asiantuntija, joka kehitti vallankumouksellisen just-in-time-järjestelmän (kanban). Ōno aloitti työskentelyn Toyotalla vuonna 1932, valmistuttuaan Nagoyan teknillisestä opistosta. Noin kahdenkymmenen vuoden kuluttua hän alkoi soveltaa kehittämäänsä tuotantokustannusten säästömenetelmää. Ōno työskenteli aluksi päällikkönä Toyotan kokoonpanolinjalla, mutta yleni pian johtoportaaseen, kun hänen asiantuntemuksensa tunnistettiin. Ōnon just-in-time-metodi nosti vararikon partaalla käyneen Toyotan maailman kolmanneksi suurimmaksi autonvalmistajaksi. Ōnon menetelmän perusajatus oli, että osia valmistettiin vain tarvittava määrä ja vain sitä mukaa kuin niitä tarvittiin tuotantolinjan seuraavassa työvaiheessa. Ōnosta tuli Toyotan varatoimitusjohtaja vuonna 1975. Hän jäi eläkkeelle vuonna 1978, mutta pysyi yhtiön konsulttina aina vuoteen 1982 asti. Ōno on kirjoittanut suositut liikkeenjohdon kirjat Toyota Production System (1978), Workplace Management (1984) ja Just-in-Time for Today and Tomorrow (1988). == Lähteet == Luokka:Japanilaiset liikemiehet Luokka:Japanilaiset insinöörit Luokka:Toyotan henkilöstö Luokka:Vuonna 1912 syntyneet Luokka:Vuonna 1990 kuolleet
Christiaan Tonnis

Christiaan Dirk Tonnis (s. 5. kesäkuuta 1956 Saarbrücken) on saksalainen taidemaalari, videotaiteilija ja kirjailija. Hän edustaa tyylillisesti symbolismia ja realismia. == Julkaisut == * Christiaan Tonnis, Krankheit als Symbol, Berlin Pro Business, 2006, ISBN 978-3-939533-34-4 * Christiaan Tonnis, Everyone we know, Sketchbook Project 3, 2009, Cat. No. 135.8-5, 2009 Brooklyn Art Library, New York * 5+5=1!, DVD Video, in Zusammenarbeit mit der Oswald- von-Nell-Breuning-Schule Rödermark, im Archiv der Stadt Rödermark, 2011 * ROT, Axel Dielmann-Verlag, Frankfurt am Main', 2013, s. 15-16, 145, 148-149, 15, ISBN 978-3-86638-180-3 * Montez im Exil – Kunstverein Familie Montez, Frankfurt am Main, Kerstin Krone-Bayer ja Hanna Rut Neidhardt (Julkaisija), 2014, ISBN 978-3-00-045918-4 * Fit im Alter - gesund essen - besser leben, 2016, DVD Video für die Agaplesion Markus Diakonie, Frankfurt * Familie Hecht – Eine Erinnerung, 2017, DVD Video — In Zusammenarbeit mit der Oswald-von- Nell-Breuning-Schule, Rödermark, im Archiv des Jüdischen Museums Frankfurt * Christiaan Tonnis – Die Leipziger Baumwollspinnerei, epubli Verlag Berlin, 2017, * Christiaan Tonnis – Das grafische Werk, epubli Verlag Berlin, 2017, * Christiaan Tonnis – Videos 2009 - 2017, Kunstverein Familie Montez, Werkverzeichnis, epubli Verlag Berlin, 2017, * Christiaan Tonnis – Copy and Paste, epubli Verlag Berlin, 2017, * Christiaan Tonnis – Texte und Schriften: 1986-2017, epubli Verlag Berlin, 2017, * Christiaan Tonnis – Catwalk: Die Collagen, epubli Verlag Berlin, 2019, == Aiheesta muualla == * Christiaan Tonnis – Kotisivut * Christiaan Tonnis – Kunstverein Familie Montez – Family Album * Christiaan Tonnis – artfacts.net * Näyttelyitä Luokka:Saksalaiset taidemaalarit Luokka:Vuonna 1956 syntyneet Luokka:Elävät henkilöt Luokka:Videotaiteilijat
Hyperdimension Neptunia (pelisarja)

Hyperdimension Neptunia () on japanilaisen Idea Factoryn kehittämä roolipelisarja. Sarja sisältää parodiaa videopeliteollisuudesta. Esimerkiksi tapahtumat sijoittuvat maailmaan nimeltä Gamindustri (, sanaleikki ). Päähenkilön nimi perustuu julkaisemattomaan Sega Neptune -pelikonsoliin. Sarjan kehittäjä Mizuno Naoko mainitsee parodian vähäisen määrän yhdeksi motivaatioksi sarjan suunnittelussa: == Hahmot == Päähahmot ovat Console Patron Unit (CPU), jotka ovat vastuussa omasta alueestaan. Päähahmot ovat antropomorfismeja ja perustuvat/parodioivat jotakin videopelikonsolia: ;Neptune () * alias Purple Heart, Sega Neptune ;Noire () * alias Black Heart, PlayStation 3 ;Blanc () * alias White Heart, Wii ;Vert () * alias Green Heart, Xbox == Pelit == === Pääsarja === * Hyperdimension Neptunia (2010) * Hyperdimension Neptunia MK-II (2011) * Hyperdimension Neptunia Victory (2012) * Megadimension Neptunia VII (2015) === Spin-offit === * Hyperdimension Neptunia: Producing Perfection (2013) * Hyperdevotion Noire: Goddess Black Heart (2014) * Hyperdimension Neptunia U: Action Unleashed (2014) * MegaTagmension Blanc + Neptune VS Zombies (2015) * Superdimension Neptune vs Sega Hard Girls (2015) * Nep-Nep Connect: Chaos Chanpuru (2017) * Cyberdimension Neptunia: 4 Goddesses Online (2017) *Neptunia Virtual Stars (2020) === Remaket === * Hyperdimension Neptunia Re;Birth 1 (2013) * Hyperdimension Neptunia Re;Birth 2: Sisters Generation (2014) * Hyperdimension Neptunia Re;Birth 3: V Generation (2014) * Megadimension Neptunia VIIR (2017) *Neptunia ReVerse (2021) == Muu media == Pelisarjaan perustuen on tehty manga . Pelisarjaan perustuen on tehty myös anime-sarja Hyperdimension Neptunia: The Animation (Choujigen Game Neptune The Animation). ==Lähteet== == Aiheesta muualla == * Pelisarja MobyGamesissä Luokka:Videopelisarjat
Neerja

Neerja on intialainen hindinkielinen elämäkerrallinen jännityselokuva, jonka on ohjannut Ram Madhvani. Lentoemäntä Neerja Bhanotista ja Pan Amin lennon 73 kaappauksesta kertova elokuva sai ensi-iltansa 19. helmikuuta 2016. Neerja Bhanotia elokuvassa esittää Sonam Kapoor. Muissa päärooleissa ovat Shabana Azmi, Yogendra Tiku, Shekhar Ravjiani, Kavi Shastri ja Sadh Orhan. Neerja voitti vuonna 2016 kuusi Filmfare-palkintoa, muun muassa kriitikoiden palkinnon parhaasta elokuvasta ja naispääosasta (Kapoor) sekä parhaan naissivuosan palkinnon (Azmi). == Näyttelijät == == Lähteet == == Aiheesta muualla == * Luokka:Vuoden 2016 intialaiset elokuvat Luokka:Hindinkieliset elokuvat Luokka:Intialaiset elämäkertaelokuvat Luokka:Intialaiset jännityselokuvat Luokka:Elokuvat ilmailusta
Jens Marquardt

Jens Marquardt (s. 20. toukokuuta 1967 Sindelfingen) on saksalainen BMW:n moottoriurheilujohtaja. Marquardt työskenteli Toyotan Formula 1 -tallissa vuodesta 2000 lähtien. Vuonna 2009 hän toimi tallin tiimimanagerina.Anderssonin kaveri lähtee Toyotalta Marraskuussa 2010 hänet nimettiin BMW:n moottoriurheilujohtajaksi. Hän korvasi tehtävässään Mario Theissenin 1. heinäkuuta 2011 lähtien.BMW Motorsport gets a new boss starting July 1, 2011 == Lähteet == Luokka:Formula 1 -tallien työntekijät Luokka:Saksalaiset henkilöt Luokka:Vuonna 1967 syntyneet Luokka:Elävät henkilöt
Ansa (täsmennyssivu)

Ansa voi tarkoittaa ainakin seuraavia: * ansa, laite riistan pyydystämiseen * Ansa, etunimi * ANSA, Agenzia Nazionale Stampa Associata, italialainen uutistoimisto * Ansa (L'Assomoir), Émile Zolan romaani vuodelta 1878 * Ansa (Gervaise), René Clémentin ohjaama elokuva vuodelta 1956 * Ansa – Parallax View, Alan J. Pakulan ohjaama elokuva vuodelta 1974 * Ansa, Markku Onttosen ohjaama televisioelokuva vuodelta 1981 * Ansa (The Trap), James Goldsmithin tietokirja vuodelta 1993. * Ansa (The Set Up), Strathford Hamiltonin ohjaama elokuva vuodelta 1995
Kuusamo (täsmennyssivu)

Kuusamo voi tarkoittaa seuraavia: == Paikannimenä == * Kuusamo, suomalainen kaupunki == Sukunimenä == * Altti Kuusamo (s. 1951), taidehistorian emeritusprofessori, taidekriitikko ja semiootikko * Kaarlo Kuusamo (1891–1974), agronomi ja talousneuvos * Kari Kuusamo (1951–2020), viihdemusiikin kapellimestari, pianisti, säveltäjä ja sovittaja == Muita merkityksiä == * Kuusamo, Dannyn kokoelma-albumi Luokka:Täsmennyssivut Luokka:Luettelot henkilöistä sukunimen mukaan
Suomen urheiluhierontakeskus

Suomen Urheiluhierontakeskus (lyh. SUHK) on vuonna 2005 perustettu Helsingissä, Espoossa, Kirkkonummelle ja Tampereella toimiva PK-yritys. Vuonna 2015 liikevaihto oli 1 477 000 euroa . SUHK on Suomen suurimpia palveluntarjoajia urheiluhieronnassa. Sen palveluihin kuuluvat myös fysioterapia, osteopatia, raskaushieronta, purentalihasten käsittelyt sekä akupunktio. Vuonna 2023 Suomen Urheiluhierontakeskus SUHK Oy ja naisten terveyteen erikoistunut fysioterapiakeskus SUHK Mama Oy yhdistyivät. == Historia == SUHK perustettiin vuonna 2005 nimellä Espoon Urheiluhierontakeskus. Ensimmäinen toimipaikka sijaitsi Matinkylässä. Vuonna 2014 nimeksi muutettiin Suomen Urheiluhierontakeskus. ==Tänään== SUHK työllistää yli 100 urheiluhierojaa, fysioterapeuttia, osteopaattia ja Personal traineriä. Toimipisteet sijaitsevat Suomenojalla, Leppävaarassa, Kampissa, Tapiolassa, Niittykummussa, Espoonlahdessa, Käpylässä, Leppävaarassa, Konalassa, Etu-Töölössä, Tampereella ja Kirkkonummella. Aikaisemmin SUHK on vastannut mm. Espoo Unitedin kaikkien edustusjoukkueiden lihashuollosta ja on ollut esim. taitoluistelun MM2017-kilpailun virallinen kehonhuoltokumppani. Tällä hetkellä SUHK tekee yhteistyötä monien eri seurojen ja joukkueiden kanssa. == Lähteet == ==Aiheesta muualla== * Suomen Urheiluhierontakeskuksen verkkosivut * Espoo Unitedin kotisivut *http://www.helsinki2017.com/fi/media/uutiset/suomen-urheiluhierontakeskus- taitoluistelun-mm2017-kilpailun-virallinen Luokka:Suomalaiset liikunta-alan yritykset
Dying to Try

Dying To Try on irlantilaislaulaja Brendan Murrayin esittämä kappale, jolla hän edusti Irlantia vuoden 2017 Eurovision laulukilpailussa. Kappale kilpaili Euroviisujen toisessa semifinaalissa 11. toukokuuta 2017, jossa se sai 86 pistettä, jäi sijalle 13 eikä päässyt finaaliin. == Lähteet == Luokka:Irlannin euroviisuedustuskappaleet Luokka:Vuoden 2017 euroviisuedustuskappaleet
Scheenstia

Scheenstia on kuollut sukupuuttoon viuhkaeväisten kalojen suku liitukaudelta. Fossiileja on löydetty Baijerista Ranskasta ja Englannista. Scheenstia on usein kuvattu suuren dinosauruksen Baryonyx walkerin saaliina, sillä näiden kalojen suomuja ja hampaita havaittiin erään fossiilisen B. walkeri-yksilön mahan alueelta. Kalan jäänteet olivat aiemmin osoitetut sukuun Lepidotes kuuluvaksi, mutta kaikki tämän suvun lajit liitukaudelta on sittemmin uudelleenluokiteltu sukuun Scheenstia seuraten yksityiskohtaista fylogeneettistä tutkimusta. == Luokittelu == Scheenstia kuluu luuhaukikaloihin ja on sukua Lepidotekselle. Jälkimmäinen on ollut yksi suurimmista viuhkaeväisten roskakoritaksoneista, yhdessä vuoden 2012 tutkimuksessa todetaan lajien olevan viitattavia vähintään kolmeen erilaisiin ja kaukaista sukua toisilleen oleviin sukuihin. Scheenstia on myös sukua Isanichthykselle. Neopterygiin sukulaissuhteet osoittava kladogrammi oli julkaistu reviewissä, ja yksinkertaistettu versio Lepidotesin edellisten lajien merkinnöistä näytetään täällä. == Lähteet == Luokka:Esihistorialliset viuhkaeväiset Luokka:Luuhaukikalat
Robert Easter Jr

Robert Easter Jr (s 26. tammikuuta 1991 Toledo,Ohio) on amerikkalainen kevytsarjan nyrkkeilijä ja painoluokkansa halitseva IBF liiton mestari. == Ammattiura == Easter Jr aloitti ammattinyrkkeilyn vuonna 2012. Uran alkuvuodet Easter Jr otteli lähinnä tuntemattomia nyrkkeilijöitä vastaan. Vuonna 2016 Easter Jr pääsi ottelemaan Richard Commeytä vastaan väliaikaisesta IBF liiton mestaruudesta voittaen tämän niukasti hajaäänituomiolla.http://boxrec.com/media/index.php?title=Fight:2094551 Vuonna 2017 Easter Jr sinetöi asemansa IBF liiton mestarina voittamalla Luis Cruzin kaikin tuomariäänin. == Lähteet == == Aiheesta muualla == *Ammattinyrkkeilyottelut boxrec.comissa Luokka:Yhdysvaltalaiset nyrkkeilijät Luokka:Vuonna 1991 syntyneet Luokka:Elävät henkilöt
Rantakatu (Oulu)

Rantakatu on katu Oulussa Pokkisen kaupunginosassa, keskustan ruutukaava- alueen luoteislaidalla. Kadun koillinen päätepiste on Pokkisen kaupunginosassa Ojakadun risteyksessä, josta tie kulkee kauppatorin ja kauppahallin ohitse Saaristonkadulle. Varsinaiseen keskustan ruutukaavaan kuuluvista kaduista Rantakatu kulkee lähinnä Oulujoen suistoa. Ojakadun ja Saaristonkadun välisellä osuudella Rantakadun varrella on useita vanhoja rakennuksia, kuten Rantakatu 1:ssä sijaitseva vuonna 1884 valmistunut Oulun hiippakunnan tuomiokapitulin talo, Rantakatu 4:ssä sijaitseva vuonna 1884 valmistunut, nykyisin ravintolakäytössä oleva rakennus sekä Oulun kauppahalli. Etenkin kesäaikaan kadulla on runsaasti kevyttä liikennettä. Autoliikenteelle kadun merkitys on pienempi, joskin sen kautta kulkee Kivisydämeen ja muihin pysäköintilaitoksiin suuntautuvaa liikennettä. Kadulla ei ole joukkoliikennettä. Nykyisin kadulla ei ole erillisiä pyöräteitä tai -kaistoja, mutta Oulun kaupunki suunnittelee kadun kehittämistä pyöräilyn pääreitiksi. Kesän 2021 ajaksi katu muutettiin pihakaduksi, ja kadun varrella sijaitsevien ravintoloiden terasseja laajennettiin pysäköintiruutujen päälle. Ennen vuotta 2019 katu jatkui Meritullin eteläpuolella Sepänkadulta Oulun Suomalaisen Yhteiskoulun lukion ja Oulun urheilutalon ohi ja päättyi Limingankadulle. Oulun kaupungin yhdyskuntajaosto päätti kuitenkin elokuussa 2019, että kadun Meritullin eteläpuolisen osan nimi muuttuu Kuusiluodonkaduksi, koska samannimiset erilliset kadunosat muun muassa vaikeuttavat pelastustoimintaa. ==Lähteet== ==Aiheesta muualla== Luokka:Oulun kadut Luokka:Pokkinen
Pyhä Pancratius

thumb|Pancratiuksen patsas Neitsyt Marian syntymän kirkossa Vranovissa Tšekin tasavallassa. Pyhä Pancratius oli kristitty marttyyri, joka mestattiin Roomassa 14-vuotiaana noin vuonna 304. Hänen muistopäiväänsä vietetään katolisessa kirkossa 12. toukokuuta. Hän on lasten suojeluspyhimys. Legendan mukaan Pancratius vangittiin keisari Diocletianuksen vainojen aikana ja häntä käskettiin uhraamaan roomalaisille jumalille. Hän kieltäytyi, vaikka keisari lupasi hänelle valtaa ja rikkauksia, joten hänet mestattiin Via Aurelian varrella 12. toukokuuta vuonna 303. Legendan mukainen kuolinaika on ristiriidassa sen kanssa, että Diocletianus ei ollut silloin Roomassa. Paavi Symmachus rakennutti Pancratiuksen hautapaikan kohdalle basilikan, jossa säilytetään Pancratiuksen pyhäinjäännöksiä. Kun paavi Gregorius Suuri lähetti munkki Augustinuksen Britteinsaarille julistamaan kristinuskoa, tälle annettiin mukaan osa pyhäinjäännöksistä. Englantiin perustettiin paljon Pancratiuksen nimeä kantavia kirkkoja. Lontoon St Pancras Old Church on yksi Britteinsaarten vanhimmista kristillisistä palvontapaikoista. Vuonna 1868 sen viereen valmistui rautatieasema, joka on niin ikään nimetty Pyhän Pancratiuksen mukaan. ==Lähteet== == Aiheesta muualla == Luokka:Pyhimykset Luokka:Kristityt marttyyrit Luokka:Rooman valtakunnan teloittamat Luokka:Kuolleet lapset
Jutta Jokiranta

Jutta Maria Jokiranta (s. 14. huhtikuuta 1971 Salla) on suomalainen teologi. Hän on toiminut Helsingin yliopistossa Vanhan testamentin ja lähialojen tutkimuksen professorina vuodesta 2018 alkaen. Jokiranta on erikoistunut Toisen temppelin ajan juutalaisuuden ja Kuolleenmeren kääröjen tutkimukseen. Jokiranta väitteli vuonna 2005 ja valmistui teologian tohtoriksi Helsingin yliopistosta vuonna 2006. Hänen väitöskirjansa aihe oli Identity on a Continuum: Constructing and Expressing Sectarian Social Identity in Qumran Serakhim and Pesharim. Jokiranta toimi Vanhan testamentin yliopistonlehtorina Helsingin yliopistossa 2009–2018. Hän oli akatemiatutkijana vuosina 2014‒2018 projektissa Rituaalit ja muutos Qumranin liikkeessä ja Juudean yhteisössä ja toimi johtajana tutkimusryhmässä Society and Religion in Late Second Temple Judaism Suomen Akatemian huippuyksikössä Pyhät tekstit ja traditiot muutoksessa (2014–2019, johtaja Martti Nissinen). Hän toimii kaudella 2016–2022 myös puheenjohtajana kansainvälisessä Qumran-tutkijoiden järjestössä International Organization for Qumran Studies (IOQS). Vuonna 2021 Jokiranta valittiin Suomalaisen Tiedeakatemian jäseneksi. == Julkaisut == * * * == Lähteet == Luokka:Suomalaiset teologit Luokka:Vuonna 1971 syntyneet Luokka:Elävät henkilöt
Varpu Sintonen

Varpu Irja Kaarina Sintonen (7. marraskuuta 1943 Messukylä – 28. marraskuuta 2018 Kotka)Kuolinilmoitus, Kaupunkilehti Ankkuri 8.12.2018, s. 17 oli evankelis-luterilainen pappi ja paikallisvaikuttaja. Hän toimi sukupuolten tasa-arvon edistäjänä Suomen evankelis-luterilaisessa kirkossa. Sintonen syntyi työläisperheeseen ja hänellä oli kaksi isosiskoa ja yksi nuorempi veli. Sintonen kuului kristilliseen Ylioppilasliittoon ja oli radikaali vasemmistolainen feministi. Hän aloitti teologian opiskelun vuonna 1962 ja valmistui maisteriksi 1969 pääaineenaan kirkkohistoria ja sai lehtorin oikeudet tammikuussa 1970. Sintosen mukaan naispappeuden kieltämiseksi ei ollut teologisia perusteita ja toimi naispappeuden sallimiseksi. Sintonen vihittiin papiksi 1988. Sintonen toimi Suomen Kristillisen Ylioppilasliiton (SKY) Helsingin yliopiston jaoston (YKY) Etsijä-lehden toimituksessa 1968–1972 joista kahtena viimeisenä vuotena päätoimittajana. Lopetettuaan Etsijä-lehden päätoimittajana hän toimi aktiivisena mielipidekirjoittajana. == Lähteet == Luokka:Suomen evankelis-luterilaisen kirkon papit Luokka:Suomalaiset kansalaisaktivistit Luokka:Suomalaiset feministit Luokka:Suomalaiset päätoimittajat Luokka:Vuonna 1943 syntyneet Luokka:Vuonna 2018 kuolleet
Madeline McDowell Breckinridge

Madeline (Madge) McDowell Breckinridge (20. toukokuuta 1872 – 25. marraskuuta 1920) oli yksi naisille äänioikeutta vaatineiden naispuolisten aktivistien, suffragettien johtajista, sekä yksi Yhdysvaltain Kentuckyn osavaltion uudistusliikkeen johtavista hahmoista. Breckinridge ajoi naisten äänioikeutta sekä valtiollisissa että liittovaltiokohtaisissa vaaleissa. Kentuckyn osavaltio ratifioi naisten äänioikeuden presidentinvaaleissa sallivan perustuslainmuutoksen 6. tammikuuta 1920. Breckinridge oli myös aktiivinen kehittämään osavaltion sosiaalisia kysymyksiä, kuten lasten ja nuorten hyvinvoinnin tukemista sekä terveydenhuoltoa. Hän perusti useita kansalaisjärjestöjä, joiden tehtävänä oli uudistaa ja kehittää edellä mainittuja asioita. Breckinridge oli naimisissa Lexington Heraldin toimittajan Desha Breckinridgen kanssa. Desha Breckinridgen sisko oli puolestaan merkittävä juristi, aktivisti ja sosiaalityöntekijä Sophonisba Breckinridge. Breckinridge oli sairastanut tuberkuloosia opiskeluajastaan lähtien, minkä vuoksi osa hänen jalastaan jouduttiin amputoimaan. Tästä johtuen hän käytti puujalkaa loppuelämänsä ajan. Hän kuoli tautiin kiitospäivänä 48-vuotiaana. Breckinridge teki elinaikanaan runsaasti hyväntekeväisyystyötä tuberkuloosipotilaiden ja useiden terveysjärjestöjen kanssa. == Lähteet == * Madeline McDowell Breckinridgen biografia === Viitteet === == Aiheesta muualla == * Luokka:Vuonna 1872 syntyneet Luokka:Vuonna 1920 kuolleet Luokka:Yhdysvaltalaiset ihmisoikeusaktivistit
Dance Alone

Dance Alone on pohjoismakedonialaislaulaja Jana Burčeskan esittämä kappale, jolla hän edusti Pohjois-Makedoniaa (tai tuolloista Makedonian tasavaltaa) vuoden 2017 Eurovision laulukilpailussa. Kappale kilpaili Euroviisujen toisessa semifinaalissa 11. toukokuuta 2017, jossa se sai 69 pistettä, jäi sijalle 15 eikä päässyt finaaliin. == Lähteet == Luokka:Pohjois-Makedonian euroviisuedustuskappaleet Luokka:Vuoden 2017 euroviisuedustuskappaleet